Tyyppi 15 -fregatti

Tyyppi 15 oli 23 aluksen muodostama Britannian Kuninkaallisen laivaston sukellusveneentorjuntafregattiluokka, jonka alukset olivat alun perin olleet toisen maailmansodan aikaisia hävittäjiä.

 Taustaa 
Toisen maailmansodan lopulla vuonna 1945 täydennyshävittäjät olivat vanhentuneita tehtävässään johtuen niiden pienehköstä koosta ja puutteellisesta aseistuksesta. Myöhemmin valmistetut alukset olivat suurempia, kuten Battle- ja Daring-luokka. Saksan laivaston sukellusveneiden nopea kehitys, kuten 17 solmun nopeuteen kykenevä Tyyppi XXI ja jopa 19 solmun nopeuteen kykenevä Tyyppi XXVI, muuttivat jopa uusimmat Britannian kuninkaallisen laivaston saattajat kyvyttömiksi torjumaan niiden aiheuttamaa uhkaa. Neuvostoliitto loi haltuun ottamansa saksalaisen teknologian avulla Whiskey-luokan sukellusveneet.Marriott, Leo s. 33

Kuninkaallinen laivasto suunnitteli ja valmisti uhan torjumiseksi uuden nopean sukellusveneentorjuntafregattisukupolven tyyppien 12 (Whitby- ja Rothesay-luokat) ja 14 alukset (Blackwood-luokka). Uusien alusten palvelukseensaamisen viiveiden ja niiden kalleuden aiheuttamien lukumääräleikkausten eliminoiseen käytettiin 47 palveluksessa olevan täydennyshävittäjän käyttöä. Osa palveluksessa olevista aluksista oli lähes uusia ja niiden muuttamista uusiin tehtäviin pidettiin mahdollisena.

 Muutostyöt 
Ennen muutostyön alkamista alusten kansirakenteet, aseistus, mastot ja laitteet poistettiin sekä koneisto huollettiin. Etukantta pidennettiin kohti komentosiltaa ja ainoastaan pieni puolikansi jäi, mikä mahdollisti paremmat majoitustilat. Aluksille asennettiin uusi yksikerroksinen kansirakenne ja sen osana valmistettu komentosilta, taistelunjohtokeskus ja kaikuluotainoperaattorin tilat. Uusi kansirakenne mahdollisti taistelutoiminnan sisätiloissa, mikä oli erityisen tärkeää ydinaseita käytettäessä. Aluksille asennettiin uusi verkkomasto, johon asennettiin erilaisia saattajan tarvitsemia tutkia, HF/DF ja viestivälineitä. HMS Troubridgelle, HMS Ulsterille ja HMS Zestille asennettiin uusi silta, joka piti asentaa kaikkiin uusiin fregatteihin. Sillassa oli leikatut kulmat ja viistot ikkunat, mitkä mahdollisti hyvän näkyvyyden kaikkiin suuntiin ja vähensi valon näkymistä ulos öisin.

Alukset varustettiin nopeiksi sukellusveneentorjuntaan soveltuviksi saattajiksi. Aseistuksena oli kaksi kolmeputkista Mark 10 Limbo -sukellusveneetorjuntaheitintä, jotka oli kehitetty toisen maailmansodan lopulla käyttöönotetusta Squid-heittimestä. Heittimet kykenivät laukaisemaan heitteensä kaikkialle aluksen ympäristöön ja ne olivat täysin automaattisia. Lisäksi aluksille asennettiin putket uusien sukellusveneidentorjuntaan suunniteltujen Mark 20E -torpedojen laukaisemiseen, mutta ase todettiin toimimattomaksi ja se poistettiin käytöstä. HMS Rapid, HMS Roebuck sekä V- ja W-luokkien alukset varustettiin varojen puutteen vuoksi Squideilla. Omasuojana aluksilla oli takakannella kaksi 4 tuuman tykkiä kaksiputkisena Mark XIX asennuksena ja siihen liitetty MRS-1-tulenjohtojärjestelmä, johon kuului tyypin 262 tulenjohtotutka. Sillan takana oli kaksiputkinen Boforsin 40 millimetrin ilmatorjuntakanuuna Mark V -asennuksena, jonka tulenjohtojärjestelmänä oli STD ().Marriott, Leo s. 34

Useita tyypin 15 aluksia käytettiin koululaivoina, jolloin Boforsit poistettiin ja sillan ylipuolelle tehtiin avoin lisäsilta. HMS Undaunted varustettiin lentokannella, kun se oli helikopterien käytön koealuksena.

 Alukset 
+ Tyypin 15 fregatitMarriott, Leo s. 38NimiViirinumeroMuutostyötKohtaloR-luokan hävittäjistä muutetut HMS Rapid (H32) F138Alexander Stephens and Sons 1952-1953tuhoutunut maalilaivana 1981 HMS Rapid (H32) F138Alexander Stephens and Sons 1952-1953tuhoutunut maalilaivana 1981 HMS Relentless (H85) F185Portsmouthin telakka 1949-1951romutettu 1971 HMS Rocket (H92) F193Devonportin telakka 1949-1951romutettu 1967 HMS Roebuck (H95) F195Devonportin telakka 1952-1953romutettu 1968T-luokan hävittäjistä muutetut HMS Troubridge F09Portmouthin telakka 1952-1953Romutettu 1970U-luokan hävittäjistä muutetut HMS Grenville (R97) F1971953–1954Romutettu 1981 HMS Ulster (R83) F83Chathamin telakka 1953–1956Romutettu 1980 HMS Ulysses (R69) F17Devonportin telakka 1952-1953Romutettu 1970 HMS Undaunted (R53) F53J. Samuel White, Cowes 1953–1954Uponnut Exocet-ohjus ja Tigerfish-torpedo maalina 1978 HMS Undine (R42) F141John I. Thornycroft, Woolston 1954Romutettu 1965 HMS Urania F08Harland and Wolff, Liverpool 1953–1954Romutettu 1971 HMS Urchin (R99) F196Barclay Curle, Glasgow 1952–1954Romutettu 1966 HMS Ursa (R22) F200Palmers Shipbuilding, Jarrow 1953–1954Romutettu 1967V-luokan hävittäjistä muutetut HMS Venus (R50) F50Devonportin telakka 1952–1954Romutettu 1972 HMS Verulam F29Portsmouthin telakka 1952Romutettu 1972 HMS Vigilant (R93) F93John I. Thornycroft, Woolston 1951–1952Romutettu 1965 HMS Virago (R75) F76J. Samuel White, Cowes 1951–1952Romutettu 1972 HMS Volage (R41) F41Chathamin telakka 1952–1953Romutettu 1972W-luokan hävittäjistä muutetut HMS Wakeful F159Scotts Shipbuilders, Greenock 1952–1953Romutettu 1971 HMS Whirlwind F1871953–1954tuhoutunut maalilaivana 1974 HMS Wizard (R72) F72Devonportin telakka 1954Romutettu 1967 HMS Wrangler (R48) F157Harland and Wolff, Belfast 1951–1952uponnut maalilaivana 1976W-luokan hävittäjistä muutetut HMS Zest F102Chathamin telakka 1954–1956Romutettu 1970

 Lähteet 

 Viitteet 

*